พระสังวรกิจโกศล (ทองคำ ยสสุวณฺโณ)

พระสังวรกิจโกศล (ทองคำ ยสสุวณฺโณ/แจ้งกรณ์) หรือ ท่านเจ้าคุณพระสังวรกิจโกศล อดีตเจ้าอาวาสวัดหนองโว้ง เป็นพระภิกษุในพระพุทธศาสนา ที่มีคุณูปการต่องานสาธารณะสงเคราะห์ โดยเป็นผู้ก่อตั้งโรงพยาบาลศรีสังวรสุโขทัย อุปถัมภ์โรงพยาบาลพุทธชินราช โรงพยาบาลสุโขทัย รวมทั้งเป็นผู้ก่อตั้งวัดศรีสังวร หนังสือวัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดสุโขทัย กรมศิลปากรจัดพิมพ์เผยแผ่ เนื่องในโอกาสพระราชพิธี เฉลิมพระชนมพรรษา 6 รอบ 5 ธันวาคม 2542, หน้า 180-181 นอกจากนี้ท่านยังเป็นเกจิย์คณาจารย์ที่มีการจัดสร้างวัตถุมงคลหลายรุ่น เพื่อจัดมอบให้แก่ศิษย์ที่เคารพนับถือ 

ประวัติ
เจ้าคุณสังวรกิจโกศล นามเดิมว่า ทองคำ แจ้งกรณ์ เกิดเมื่อวันอังคาร ขึ้น 11 ค่ำ เดือนอ้าย ปีฉลู จ.ศ. 1215 ตรงกับวันที่ 3 ธันวาคม พ.ศ. 2432 ณ บ้านหนองป่าตอ ตำบลท่าทอง (อำเภอวังไม้ขอน จังหวัดสวรรคโลก ในอดีต) อำเภอสวรรคโลก จังหวัดสุโขทัย เป็นบุตรคนที่ 7 ของ นายแจ้ง นางลูกจันทร์ แจ้งกรณ์ 
การศึกษา
เมื่อ อายุ 18 ปี โยมมารดาได้นำไปฝาก พระอาจารย์แจ้ง สำนักวัดราชบูรณะ (วัดเลียบ) กรุงเทพฯ และได้บรรพชาเป็นสามเณรที่วัดเลียบ จากนั้นย้ายไปศึกษาพระธรรมวินัยที่วัดปทุมคงคา (วัดสำเพ็ง) ที่นี่นอกเหนือจากการศึกษาแล้ว ยังได้ฝึกหัดเทศน์มหาชาติ กัณฑ์กุมารและมัทรี จนกระทั่งครบบวช จึงได้กลับไป อุปสมบทที่วัดเกาะ ตำบลวัดเกาะ อำเภอศรีสำโรง จังหวัดสุโขทัย
ผลงาน
 เป็นประธานจัดสร้างโรงพยาบาลศรีสังวรสุโขทัย
 เป็นประธานจัดสร้างวัดศรีสังวร
 เป็นผู้อุปถัมภ์จัดสร้างอาคารผู้ป่วยโรงพยาบาลพุทธชินราช พิษณุโลก
 เป็นผู้อุปถัมภ์จัดสร้างอาคารผู้ป่วยโรงพยาบาลสุโขทัย 
 อุปถัมภ์สร้างโรงเรียนวัดหนองโว้ง(อรรถกิจวิทยาคาร)

เกียรติคุณ
ได้รับสมณศักดิ์เป็นพระครูอรรถกิจโกศล (ทองคำ  แจ้งกรณ์) 
ได้รับสมณศักดิ์เป็นพระราชาคณะที่พระสังวรกิจโกศลเมื่อ พ.ศ. 2459
เป็นเจ้าอาวาสวัดหนองโว้ง 

แหล่งข้อมูลอื่น

 อ้างอิง 

หมวดหมู่:พระราชาคณะชั้นสามัญ
หมวดหมู่:เจ้าอาวาส
หมวดหมู่:บุคคลจากอำเภอสวรรคโลก
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดสุโขทัย